Solidariteit bekom hofbevel namens verpleegster - Solidariteit WêreldSolidariteit Wêreld
Tuis › Mediaverklarings › Solidariteit bekom hofbevel namens verpleegster
Solidariteit bekom hofbevel namens verpleegster
Vrydag | 15 September | 2017
Die vakbond Solidariteit het namens hul lid, Dané Hertz, ʼn oorwinning behaal toe die hooggeregshof in Pretoria in Julie beveel het dat sy binne 30 dae in ʼn gemeenskapsdiensposisie geplaas moet word.
Dit volg nadat die departement en die minister van gesondheid sedert Januarie 2017 hul wetlike plig versuim het om Dané in ʼn gemeenskapsdiensposisie te plaas. Solidariteit het op 15 Junie die minister van gesondheid en die departement in ʼn skrywe versoek om Dané binne sewe dae te plaas. Hulle het in gebreke gebly om gehoor te gee aan die versoek.
Volgens Anton van der Bijl, hoof van Solidariteit se Sentrum vir Billike Arbeidspraktyke, skep die hofbevel ʼn belangrike presedent wat in soortgelyke omstandighede toegepas kan word. “Dit word duidelik dat die publiek se geduld met die staat se blatante nalatigheid om aan hulle statutêre verpligtinge te voldoen, begin opraak. Ons beplan om binnekort nog soortgelyke aksies teen die departement van gesondheid te loods,” het Van der Bijl gesê.
Volgens Van der Bijl het die hof beveel dat Dané Hertz geplaas moet word by die kliniek waar sy aanvanklik aansoek gedoen het. “Ons is baie verheug oor die uitspraak, maar is hartseer dat ons sover moes gaan net om die minister en departement van gesondheid te verplig om aan hul statutêre verpligtinge te voldoen,” het Van der Bijl saamgevat.
Wil jy hê Solidariteit moet vir jou regte veg soos wat ons vir Dané Hertz geveg het? Sluit aan by https://solidariteit.co.za/1-minuut-aansluiting/
Donderdag | 17 Oktober | 2019
Beroepsgilde vereer baanbrekers by die Aitsa’s
Woensdag | 16 Oktober | 2019
Solidariteit voeg sy steun tot die Etzebeth-saak
4NR nié die grootste sondebok vir werksverliese nie
Aptekersraad probeer lede boelie om die NGV te steun
SAL in gesprekke met potensiële vennote
2 jare terug